Izstrādes stadijā

|  |  |  |
| --- | --- | --- |
| 1. | Dokumenta veids | Tiesību akts |
| 2. | Dokumenta nosaukums | Grozījumi Ministru kabineta 2007.gada 3.jūlija noteikumos Nr.458 „Komersantu – darbiekārtošanas pakalpojumu sniedzēju – licencēšanas un uzraudzības kārtība” (turpmāk – Noteikumi Nr.458) |
| 3. | Politikas joma un nozare vai teritorija | Nodarbinātības un sociālā politika |
| 4. | Dokumenta mērķgrupas | Nodarbinātības valsts aģentūra, bezdarbnieki un darba meklētāji, komersanti – darbiekārtošanas pakalpojumu sniedzēji |
| 5. | Dokumenta mērķis un sākotnēji identificētas problēmas būtība | 1) Pēdējo gadu izmaiņas darba tirgus situācijā Latvijā likumsakarīgi ietekmēja arī darbiekārtošanas pakalpojumu struktūru – līdztekus Latvijas darba meklētāju iekārtošanai darbā ārvalstīs arvien vairāk tiek izplatīta trešo valstu pilsoņu iekārtošana darbā Latvijā un pat citās Eiropas Savienības valstīs.Tāpat kā Latvijas pilsonim nonākot svešā valstī un nereti atrodoties bezpalīdzības stāvoklī, no valsts puses ir paredzēti papildu aizsardzības mehānismi un prasības darbiekārtošanas pakalpojumu sniedzējiem, šāda veida papildu aizsardzība ir nepieciešama arī trešo valstu pilsoņiem, kas ar darbiekārtošanas pakalpojumu sniedzēju palīdzību tiek nodarbināti Latvijā vai citās Eiropas Savienības valstīs. Turklāt pēdējā gada laikā ir konstatēti arī cilvēktirdzniecības gadījumi, nodarbinot trešo valstu pilsoņus Latvijā, tādējādi, ievērojot apzinātu situāciju, Noteikumus Nr.458 nepieciešams papildināt ar specifiskiem noteikumiem tiem licences saņēmējiem, kas sniedz darbiekārtošanas pakalpojumus trešo valstu pilsoņiem. 2)  Darbiekārtošanas pakalpojumu uzraudzības pilnveidošanas, kā arī administratīva sloga mazināšanas nolūkā plānots pārskatīt darbiekārtošanas pakalpojumu sniedzējiem noteiktos pienākumus, samazinot Nodarbinātības valsts aģentūrā iesniedzamo dokumentu apjomu un pārskatot licences saņēmēju pārbaužu veikšanas kārtību.3) Veikt redakcionāla rakstura precizējumus, kas ir vērsti uz tiesiskās noteiktības veicināšanu.   |
| 6. | Dokumenta izstrādes laiks un plānotā virzība | Dokumentu plānots izsludināt VSS 2019.gada septembrī |
| 7. | Dokumenti | Noteikumu projekts |
| 8. | Sabiedrības pārstāvju iespējas līdzdarboties | Sabiedrībai ir tiesības līdzdarboties, izmantojot interneta, sakaru pakalpojumus vai ierodoties klātienē. |
| 9. | Pieteikšanās līdzdarbībai | Savu viedokli sabiedrības locekļi aicināti izteikt līdz 09.09.2019., rakstot uz e-pastu Olga.Iljina@lm.gov.lv  |
| 10. | Cita informācija | Nav |
| 11. | Atbildīgā amatpersona | Olga Iļjina, 67021616, Olga.Iljina@lm.gov.lv  |